เปิดใจ เมียเก่า แฟนดาราตลกชื่อดัง อ้างทิ้งลูก-เมีย บล็อกเฟซบุ๊ก เจียดเงินให้ 3 พัน
ฉาวสนั่นโซเชียล เพจแหม่มโพธิ์ดำ แฉอ้างว่า แฟนของดาราตลกชื่อดัง อักษรย่อ บ.ใบไม้ ใช้ชีวิตหรู แต่กลับทิ้งลูกเมียเก่า เจียดเงินให้เดือนละ 3,000 บาท,9 เม.ย. ผู้สื่อข่าวรายงานว่า แฟนเพจเฟซบุ๊ก แหม่มโพธิ์ดำ ได้ออกมาโพสต์แฉอ้างว่า แฟนหนุ่มของดาราตลกชื่อดัง อักษรย่อ บ.ใบไม้ ทิ้งลูกและเมียเก่า พร้อมกับภาพแชทที่ลูกชายของ บ.ใบไม้ ทักแชทเฟซบุ๊กไปหา ก่อนจะถูกบล็อกในเวลาต่อมา,ระบุข้อความว่า ตลกดังบอบอใช้ชีวิตหรูหรา #แต่ทิ้งลูกกับเมียเก่าให้เผชิญชีวิต #เจียดให้แค่เดือนละ3000 #วันเกิดวันสำคัญไม่เคยติดต่อหา #ลูกแชตไปบล็อคทุกช่องทางน้ำตาตกใน ถ้าไม่พร้อมมีบุตรโปรดยาคุมหรือใส่ถุงยางเถอะค่ะ เด็กเกิดมาแล้ว ต้องการความรักเสมอ ต่อให้จะมีเมียใหม่หรือครอบครัวใหม่ ลูกก็คือลูก นี่ลองติดต่อทักไปเองในเฟซ บล็อกภายใน 5 วินาที ถ้าเจรจาไม่ได้ งั้นตั้งสเตตัสให้เลยจ้าที่รัก,นอกจากนี้แฟนเพจดังกล่าว ยังได้ส่งภาพสูติบัตร ของลูกชายมาให้ทีมข่าวสายตรวจโซเชียล ไทยรัฐออนไลน์ เพื่อยืนยันว่า เรื่องทั้งหมดเป็นเรื่องจริง โดยในใบสูติบัตรระบุชื่อชัดเจนว่า แฟนของดาราตลกชื่อดังเป็น บิดา,ล่าสุด ทีมข่าวสายตรวจโซเชียล ไทยรัฐออนไลน์ ได้โทรศัพท์ไปพูดคุยกับ นางเอ (นามสมมติ) อดีตภรรยาของแฟนดาราตลกชื่อดัง อักษระย่อ บ.ใบไม้ เปิดเผยอ้างว่า เมื่อสมัยที่ตนเองอายุ 17 ปี ได้คบกับแฟนดาราตลกชื่อดัง อักษรย่อ บ.ใบไม้ และมีลูกด้วยกัน 1 คน โดยที่มีพิธีผูกข้อไม้ข้อมือ แต่ไม่ได้จดทะเบียนสมรสกัน พอลูกคลอด ก็เกิดมีปัญหาภายในครอบครัวจนต้องแยกทางกัน จากนั้นทาง พ่อของลูกก็ไม่ได้ติดต่อกลับมาอีกเลย จนกระทั่งมีอยู่วันหนึ่ง น้องชายของตนเองได้ไปออกรายการหนึ่ง จึงได้มีโอกาสพูดคุยกับผู้จัดการส่วนตัวของ บ.ใบไม้ เรื่องค่าเลี้ยงดูลูก และจากวันนั้น ตั้งแต่ลูกอายุ 9 ขวบ จนถึงปัจจุบันอายุ 17 ปี ตนเองก็ได้รับค่าเลี้ยงดูเพียงเดือนละ 3,000 บาท มาตลอด หากขอเงินพิเศษก็ได้รับการช่วยเหลือมาบ้าง,พอลูกโตขึ้น ลูกบอกว่า อยากขอคุยกับพ่อได้ไหม เขาก็ไปดิ้นรนแอดเฟซบุ๊ก ในเมื่อลูกจะขอคุยกับพ่อเอง แต่ทางโน้นเขากลับปิดกั้นทุกอย่าง ที่ผ่านมา ลูกไม่เคยเจอหน้าพ่อเลย และพ่อก็ไม่เคยจะขอเจอหน้าลูกเลย เราก็สอนลูกตลอดว่า เราก็อยู่ของเราแบบนี้ เราสอนลูกตลอด ถึงเราจะมีครอบครัวใหม่ แต่ความอบอุ่นก็ไม่เหมือนกับพ่อแม่จริงๆ อดีตภรรยา กล่าว.,อดีตภรรยาของแฟนดาราตลกชื่อดัง ชื่อย่อ บ. ยังเล่าต่อว่า ปัจจุบันลูกชาย อายุ 17 ปี แต่จบการศึกษาเพียงแค่ชั้นประถมศึกษาปีที่ 6 เท่านั้น และไม่ได้เรียนต่อ โดยที่ลูกชายออกมาช่วยเหลือตนเองขายของ สำหรับกรณีที่ ลูกชาย ออกมาส่งข้อความถึงเพจ แหม่มโพธิ์ดำ เพราะว่า ลูกอยากคุยกับพ่อบ้าง ลูกอยากจะทวงถามว่า เขาควรจะได้อะไรมากกว่านี้ไหม เพราะตัวเขาเองมีความฝันอยากเรียนถ่ายรูป แต่ไม่มีเงิน
ฉาวสนั่นโซเชียล เพจแหม่มโพธิ์ดำ แฉอ้างว่า แฟนของดาราตลกชื่อดัง อักษรย่อ บ.ใบไม้ ใช้ชีวิตหรู แต่กลับทิ้งลูกเมียเก่า เจียดเงินให้เดือนละ 3,000 บาท
เมียเก่า,ดาราตลก,ลูกชาย,แหม่มโพธิ์ดำ,ค่าเลี้ยงดู